Diari Oficial de la Generalitat Valenciana


Sumari del DOGV 9325, del 26-04-2022 (2022/3296)

Extracte de la Resolució de 24 de març de 2022, del Rectorat de la Universitat de València, per la qual es convoca el Concurs d'idees per al disseny de l'enjardinament del campus dels Tarongers de la Universitat de València
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9325

Data del DOGV
:   26-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3296


Data del document
:   24-03-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 24 de març de 2022, del Rectorat de la Universitat de València, per la qual es convoca el Concurs d'idees per al disseny de l'enjardinament del campus dels Tarongers de la Universitat de València [2022/3296]  
BDNS (identif.): 620764.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/620764)  
  
Primer. Beneficiaris  
A. Persones físiques que, tenint plena capacitat d'obrar, posseïsquen el títol d'arquitectura superior, enginyeria de camins, canals i ports, enginyeria agrònoma o una titulació equivalent homologada a Espanya.  
B. Equips de caràcter multidisciplinari que presenten la titulació esmentada, almenys per a una persona component d'aquest equip.  
Cada participant només pot formar part d¿un únic equip, com a titular o bé com a col·laborador, i només pot presentar una proposta.  
  
No poden participar en el concurs, com a titulars o com a membres d'equips, persones compreses en els supòsits següents:  
A. Els membres del jurat.  
B. Les persones que tinguen, amb els anteriors, parentiu de primer o segon grau de consanguinitat o afinitat.  
C. Qui es trobe associat o mantinga relacions de servei de col·laboració professional amb els membres del jurat o del coordinador tècnic.  
  
  
Segon. Objecte  
Concurs d'idees per al disseny de l'enjardinament del campus dels tarongers de la Universitat de València. L'objecte d'aquest concurs és la proposta d'un disseny integral i la redacció d'un pla director orientat a l'enjardinament del campus dels Tarongers de la Universitat de València (UV), la qual seleccionarà, entre les diferents propostes presentades, les millors idees i solucions que donen resposta, segons el criteri del jurat, a la «Proposta de millora d'enjardinament del campus dels Tarongers», amb els requisits i especificacions establerts en aquestes bases.  
  
  
Tercer. Bases reguladores  
Resolució i bases reguladores publicades en la URL: https://links.uv.es/QYIS31X  
  
Quarta. Quantia  
S¿assigna una dotació econòmica total de 18.000 euros a aquesta convocatòria. S'atorgaran un primer premi, un segon premi i tres mencions, amb la quantia següent: 1r premi 8.000 euros, 2n premi 4.000 euros, 3 Mencions de 2.000 euros cadascuna. El concurs es pot declarar desert si cap de les propostes presentades resulta prou satisfactòria per als objectius del concurs. Les quantitats econòmiques indicades estan sotmeses a les retencions i impostos corresponents que siguen aplicables en cada cas.  
  
Cinqué. Termini de presentació de sol·licituds  
El termini de presentació de sol·licituds de participació és de 10 dies hàbils des de l'endemà de la publicació de la convocatòria d'aquest concurs en el Diari Oficial de la Generalitat Valenciana (DOGV).  
  
  
Sisé. Altres dades  
Les sol·licituds han de ser presentades en qualsevol dels registres de la Universitat de València o en qualssevol altres registres que s'estableixen en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de març de 2022.- La rectora: M.ª Vicenta Mestre Escrivá.